Íslenzkar þjóðsögur og æfintýri/Galdrasögur/Enn frá Málmey
Nokkru seinna var það að bóndi einn bjó tuttugu ár í Málmey og bar ekki á neinum missmíðum með nokkurt slag. Um vorið fer hann einn fagran veðurdag að flytja búslóð sína í land í blæjalogni og sólskini; flytur hann þannig nokkrar ferðir um daginn. Í seinustu ferðinni flytur hann konu sína og heimilisfólk og er hart nær kominn að landi. Þá rís ein bára stök og drekkir honum, konu hans og öllu heimafólki. Síðan hefir enginn bóndi búið lengur í Málmey en nítján ár.